Skadet Lukas Spalvis er skuffet over manglende opbakning fra sin gamle klub AaB.

Tidligere AaB spiller Lukas Spalvis pådrog sig i sommer en korsbåndsskade i en testkamp for sin nye klub, portugisiske Sporting CP. Ifølge ham var der ingen fra AaB, der, til trods for de mange mål han sikrede klubben, sendte et 'god bedring' hans vej. Det fortæller han til tipsbladet.dk. - Jeg var ked af ikke at høre noget fra Aalborg. Ingen ringede, og det overraskede mig. Sådan er fodbold åbenbart. Jeg er godt klar over, at det sidste halve år i klubben var anderledes end resten af min tid der, men jeg var overrasket. Og skuffet, siger Lukas Spalvis til tipsbladet.dk. Spalvis startede hos AaB tilbage i 2013 og nåede at spille tre sæsoner, før han rykkede til Sporten CP i Portugal. Han har på grund af skaden endnu ikke nået at spille nogle egentlige kampe for holdet.